11/07/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 30 de xuño de 2016, pola que se concede a autorización administrativa previa, de construcción e declaración de utilidade pública, en concreto, dunha instalación de distribución eléctrica no concello de Sobrado (IN407A 2015/298-1)

Expediente: IN407A 2015/298-1 Promotor: Unión Fenosa Distribución, S. A. Instalación: LMT CT RBT Cepo, Lago e Portocabán. Concello: Sobrado dos Monxes 1 O 1 de outubro de 2015 o promotor solicitou a autorización administrativa previa, autorización administrativa de construcción e a declaración de utilidade pública da instalación de distribución eléctrica indicada.2 Características técnicas: - Liña eléctrica de media tensión aérea, a 15 kV, cunha lonxitude de 1,023 km, coa orixe en apoio s/n da LMT a CT Guiso da liña MEL-705 (expte 31.441), condutor tipo LA-56 mm2 e final no novo CT intemperie (proxectado). - Centro de transformación intemperie Lago, cunha potencia de 100 kVA e unha relación de transformación de 15.000/400-230 V.3 O proxecto someteuse ó trámite de información pública mediante resolución publicada nos seguintes medios: - Resolución información pública: 20 de novembro de 2015. - DOG: 17 de decembro de 2015. - BOP: 3 de decembro de 2015. - Xornal “La Voz de Galicia”: 28 de decembro de 2015. - Taboleiro de anuncios do concello: Segundo certificado municipal do 24 de febreiro de 2016. Ó mesmo tempo realizáronse notificacións individuais ós titulares que figuran na relación de bens e dereitos afectados.4 Durante o período no que se someteu ó trámite de información pública foron presentadas as seguintes alegacións.  James Alfred Diosa Valeria, mediante escrito do 15 de decembro de 2015, solicita valoración adecuada e modificación do trazado alegando en síntese o seguinte:  A súa finca é unha finca urbana, aínda que nestes intres estea dedicada a pradería.  O cambio de emprazamento do CT diminuiría o seu prexuízo sen afectar a terceiros.  Angel Lodeiro Santos, mediante escrito do 17 de decembro de 2015, solicita cambio de trazado alegando en síntese o seguinte:  Que diminúe os prexuízos ás fincas e non supón un aumento de custo para a empresa.  Aleko Piscopo Babani, mediante escrito do 10 de decembro de 2015, solicita cambio de titularidade da finca nº 25, así como que o chamen para negociar, alegando en síntese o seguinte:  A finca é da súa propiedade e non do seu irmán. Destas alegacións déuselle traslado ó promotor que contestou:  Escrito de data 08 de xaneiro de 2016, no que se valoran as alegacións presentadas por James Alfred Diosa Valeria, no que en síntese manifesta o seguinte:  O prexuízo que se produce neste predio será avaliado polo Xurado de Expropiación de Galicia conforme á Lexislación aplicable.  Con respecto a solicitude de cambio da ubicación do centro de transformación proxectado, débese indicar que no emprazamento proxectado non existen limitacións de carácter técnico sobre prohibicións e limitacións á constitución de servidume de paso establecidas no artigo 161 do Real decreto 1955/2000, do 1 de decembro, de transporte, distribución, comercialización, subministración e procedemento de autorización de instalacións de enerxía eléctrica.  A solución proposta modificaría as afeccións a outras parcelas. Non se aportou a conformidade dos titulares das parcelas afectadas coa solución alternativa proposta.  Os solicitantes da modificación do trazado son os que teñen a obriga de acreditar o cumprimento conxunto das condicións establecidas no artigo 161 do RD 1955/2000, para que se deba proceder á modificación do trazado.  Escrito de data 04 de xaneiro de 2016, no que se valoran as alegación presentadas por Maria Monsalud Grandas Montañola, no que en síntese manifesta o seguinte:  Con respecto a solicitude de cambio do trazado da liña proxectada, débese indicar que no emprazamento proxectado non existen limitacións de carácter técnico sobre prohibicións e limitacións á constitución de servidume de paso establecidas no artigo 161 do Real decreto 1955/2000, do 1 de decembro, de transporte, distribución, comercialización, subministración e procedemento de autorización de instalacións de enerxía eléctrica.  A solución proposta aumentaría as afeccións a outras parcelas. Non se aportou a conformidade dos titulares das parcelas afectadas coa solución alternativa proposta.  Os solicitantes da modificación do trazado son os que teñen a obriga de acreditar o cumprimento conxunto das condicións establecidas no artigo 161 do RD 1955/2000, para que se deba proceder á modificación do trazado.  Escrito de data 09 de xuño de 2016, no que se valoran as alegación presentadas por Aleko Piscopo Babani, no que en síntese manifesta o seguinte:  Foi modificada a titularidade da finca. - Puxéronse en contacto con el e non se chegou a acordo amigable.5 Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6 Os servizos técnicos da xefatura territorial emitiron informe favorable sobre a dita solicitude.1 Lexislación de aplicación: - Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). - Lei 24/2013, do 26 de decembro, do sector eléctrico (BOE núm.310, do 27/12/2013). - Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). - Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). - Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). - Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). - Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). - Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). - Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia (DOG núm.194, do 09/10/2015). - Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). - Lei do 16 de decembro de 1954, sobre expropiación forzosa (BOE núm.351, do 17/12/1954). - Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2 Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3 En relación coas alegacións formuladas e coas manifestacións do promotor, cómpre sinalar:  Non procede atender a solicitude realizada por James Alfred Diosa Valeria e por Maria Monsalud Grandas Montañola polo seguinte:  Non xustifican o cumprimento conxunto das condicións establecidas no artigo 161 do RD 1955/2000, para que se deba proceder á modificación do trazado.  As solucións propostas modificarían as afeccións a outras parcelas e non se aportou a conformidade dos titulares das parcelas afectadas coas solucións alternativas propostas.  Atendeuse a alegación realizada por Aleko Piscopo Babani:  Foi modificada a titularidade da finca. - Puxéronse en contacto con el e non se chegou a acordo amigable.4 No expediente consta un informe favorable dos servizos técnicos desta xefatura territorial. De acordo con todo o indicado, Resolvo: 1 Conceder a autorización administrativa previa, a autorización administrativa de construcción e a declaración de utilidade pública, en concreto, da instalación de distribución eléctrica indicada.2 A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3 Para a posta en funcionamento da instalación autorizada, deberá presentar ante esta xefatura territorial unha solicitude que se acompañará da seguinte documentación: - As declaracións de conformidade relativas ó material ou equipo e as certificacións ou homologacións, se procede. - Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4 Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999), sen prexuizo de que os interesados poidan interpor calquera outro recurso que se considere pertinente. A Coruña, 30 de xuño de 2016 Isidoro Martínez Arca Xefe Territorial da Coruña